laion/Wikipedia-Exotic huggingface dataset:
Saue tänav (Rakvere)

‹ Kaart ajutiselt peidetud (?) › Saue tänav on tänav Rakvere kesklinnas. Tänav saab alguse Südalinna linnaosa Laada tänava ristmikult ja suundub itta, kus lõpeb Uue tänava ristmikul. Nende vahel ristub Saue tänav ka Võidu ja Vene tänavaga. Võidu ja Uue tänava vahel on Saue tänav Kukeküla ja Kurikaküla linnaosa vaheliseks piiriks. Tänava pikkus on 509 meetrit, keskmine laius 8 meetrit. Tänava alguses paiknevad mõned korterelamud, ida pool on rohkem ühepereelamuid. Saue tänav 4//4a kohal paiknevad Kroonikeskuse laiendusena laohooned. Võidu tänava ristmikul külgneb tänav meelelahutusasutusega Kapriz. Geoportaal. Vaadatud 03.12.2020 Kohalike teede nimekiri (vaadatud 02.12.2017)
Kroonlinna sadama peakomandör

Kroonlinna sadama peakomandör (vene keeles главный командир Кронштадтского порта) oli aastatel 1722/1724−1917 Kroonlinna sõjasadama ülem. Kroonlinna sadama peakomandöri kui olulise sadama ülema ametikoht loodi 1722. aasta mereväereglemendiga, kuid esimene peakomandör nimetati ametisse alles 1724. aastal. Alates 1885. aastast oli peakomandör ühtlasi Kroonlinna sõjakuberneriks. Aastatel 1904−1908 kandis ta ametinimetust Balti mere laevastiku ja sadamate ülemjuhataja ning merekaitse ülem. Sadama peakomandör Amburger, Erik. Geschichte der Behördenorganisation Russlands von Peter dem Grossen bis 1917. − Studien zur Geschichte Osteuropas. Bd X. Leiden: E. J. Brill, 1966. Lk 362-363 [1]. Веселаго, Ф. Ф. Aлфавитный указатель 12-ти частей Общаго морского списка. Санкт-Петербург: Типография Морского Министерства, 1900. Lk 125-126 [2].
Prusie

Prusie on küla Poolas Podkarpacie vojevoodkonnas Lubaczówi maakonnas Horyniec-Zdrój vallas. Prusie asub Ukraina piirist natuke vähem kui 1 km kaugusel. https://bdl.stat.gov.pl/api/v1/data/localities/by-unit/061813409032-0602911?var-id=1639616&format=jsonapi, vaadatud 5.10.2022.
Ripikloomad

Ripikloomad (Appendicularia, sünonüüm Larvacea) on klass, mis kuulub hõimkonda mantelloomad. Need on väikesed, kuni ühe sentimeetri pikkused pelaagilised ehk avavee loomad. Nad toituvad ainuraksetest vetikatest ja protistidest. Ripikloomi söövad kalad ja röövtoidulised zooplanktoni liigid. Ripikloomade klassi kuulub üks selts (Copelata) kolme sugukonnaga: Fritillariidae (3 perekonda kokku 30 liigiga) Kowalevskiidae (1 perekond 2 liigiga) Oikopleuridae (11 perekonda kokku 37 liigiga) Soome lahes leidub ripiklooma liiki Fritillaria borealis.
Sirla

Sirje Joala (kunstnikunimi Sirla; sündinud 25. aprillil 1988) on Eesti kunstnik ning ettevõtja, tuntud ka pseudonüümiga The Glitter Princess. Ta on asutanud Stencibility tänavakunstifestivali, Mäshroom siiditrükistuudio ning Alistamise Akadeemia jiu jitsu klubi ning olnud inspiratsiooni ohvitser idufirmas Robot Muralist (endine SprayPrinter). Ta on lõpetanud Tartu Kõrgema Kunstikooli fotograafia ning Tartu Ülikooli kommunikatsioonijuhtimise erialal, kirjutades nii bakalaureuse kui magistri diplomitöö tänavakunstist. Sirla sõnavõttude keskmes on vabaduse ja vastutuse tähtsus tänavakunstis. Ta on sõnastanud ka vaba tänavakunsti manifesti ning tuntud kui Tartu tänavakunsti eest seisja ning sõnavõtja. Sirla (2017). "Tänavakunsti korraldamise mõju isetekkelisele tänavakunstile" (PDF). Vaadatud 04.12.2020. Sirla (26.01.2018). "Tänavakunst tahab olla vaba". Sirp. Vaadatud 04.12.2020. "Sirla, Co-Founder of SprayPrinter: "The value of street art is in creative freedom."". StartUpDay. 10.01.2019. Vaadatud 04.12.2020. "Vaba tänavakunsti manifest". Originaali arhiivikoopia seisuga 1.12.2020. Vaadatud 04.12.2020. "Millal tänavakunst pole tänavakunst". Tartu Ülikool. Veebruar 2018. Vaadatud 04.12.2020. Indrek Tark (27. juuni 2020). "Illegaalselt seintele joonistajad: kui rikud seadust, peab see olema väga hästi läbi mõeldud". Eesti Päevaleht. Vaadatud 04.12.2020. Sirla (8. september 2016). "Mulle meeldib tänavakunst rohkem kui seinamaalingud". Müürileht. Vaadatud 02.12.2020.
Burak Yılmaz

Burak Yılmaz (sündinud 15. juulil 1985 Antalyas) on Türgi jalgpallur, kes mängib ründajana Prantsusmaa kõrgliiga klubis Lille ja Türgi jalgpallikoondises. Ta alustas klubikarjääri kodulinna klubis Antalyaspor. Peamiselt on ta mänginud Türgi kõrgliigas: aastatel 2006–2008 ja 2018–2020 Beşiktaşes, 2008. aastal Manisasporis, aastatel 2008–2010 Fenerbahçes, 2009–2010 Eskişehirsporis, 2010–2012 ja 2017–2018 Trabzonsporis ning 2012–2016 Galatasarays. Ta on üks vähestest mängijatest, kes on mänginud Türgi kolmes suurimas klubis (Beşiktaş, Fenerbahçe ja Galatasaray). Türgi meistriks on ta tulnud Galatasarayga aastatel 2013 ja 2015. Türgi kõrgliiga suurim väravakütt on Yılmaz olnud hooaegadel 2011–12 (33 väravat Trabzonspori särgis) ja 2012–13 (24 väravat Galatasaray särgis). Aastatel 2016–2017 mängis ta Hiina kõrgliiga klubis Beijing Guoan. 2020. aasta augustis liitus ta Lille'iga. Hooajal 2020–21 lõi ta Prantsusmaa kõrgliigas 16 väravat ja aitas Lille'il pärast kümmet aastat Prantsusmaa meistriks tulla. Samal hooajal valiti Yılmaz Prantsusmaa kõrgliiga hooaja parimaks mängijaks. Türgi jalgpallikoondises tegi Yılmaz debüüdi 2006. aastal sõprusmängus Aserbaidžaani vastu. Koondisekarjääri esimese värava lõi ta 3. juunil 2011 EM-i valikmängus Belgia vastu. 2020. aasta novembri seisuga on ta koondises löönud 24 väravat, millega on ta Hakan Şüküri järel Türgi koondise kõigi aegade paremuselt teine väravakütt. Ta kuulus Türgi koondisse 2016. aasta Euroopa meistrivõistlustel, kus lõi viimases alagrupimängus värava Tšehhi vastu. Beşiktaş Türkiye Kupası: 2006–07 TFF Süper Kupa: 2006 Trabzonspor Türkiye Kupası: 2009–10 TFF Süper Kupa: 2010 Galatasaray Süper Lig: 2012–13, 2014–15 Türkiye Kupası: 2013–14, 2014–15 TFF Süper Kupa: 2013, 2015 Lille Ligue 1: 2020–21  Burak Yılmaz – pildid, videod ja helifailid Wikimedia Commonsis
Yusuf Yazıcı

Yusuf Yazıcı (sündinu 29. jaanuaril 1997 Trabzonis) on Türgi jalgpallur, kes mängib ründava poolkaitsjana Prantsusmaa kõrgliigaklubis Lille ja Türgi jalgpallikoondises. Ta alustas klubikarjääri kodulinnaklubis Trabzonspor, mille akadeemiaga liitus ta 2008. aastal. 2015. aastal sõlmis ta klubiga esimese profilepingu. Türgi kõrgliigas debüteeris ta 2016. aasta veebruaris. Esimesed kaks väravat lõi ta liigas 8. mail 2016 mängus Rizespori vastu. 2019. aasta augustis sõlmis ta viieaastase lepingu Lille'iga. Üleminekusumma oli 17,5 miljonit eurot, mis oli Trabzonspori läbi aegade kalleim müük. Hooajal 2020–21 tuli ta Lille'iga Prantsusmaa meistriks. 2022. aasta jaanuaris läks ta Lille'ist hooaja lõpuni laenule Venemaa kõrgliigaklubisse Moskva CSKA. Hooajal 2022/23 mängis ta Lille'ist laenul taas Trabzonsporis. Türgi jalgpallikoondises tegi Yazıcı debüüdi 11. juunil 2017 MM-i valikmängus Kosovo vastu. Koondisekarjääri esimese värava lõi ta 10. septembril 2019 EM-li valikmängus Moldova vastu. Ta kuulus Türgi koondisse 2021. aasta Euroopa meistrivõistlustel. Lille Ligue 1: 2020–21 Trophée des Champions: 2021
Sõel

Sõel on korrapäraste avadega võrk või leht avade suurusest suuremate tahkete osade eraldamiseks töödeldavast ainest. dušisõel teesõel
Kas tuled kui saad

''Kas tuled kui saad'' on 2 Quick Starti laul albumist ''Ühega miljoneist''. Ühega miljoneist Ühega miljoneist (laul)
Mind and World

"Mind and World" ("Vaim ja maailm") on John McDowelli raamat, mis põhineb tema 1991. aasta John Locke'i loengutel. Teos ilmus 1994. aastal, 1996. aasta väljaandele lisas autor sissejuhatuse.
Alden Ehrenreich

Alden Ehrenreich (sündinud 22. novembril 1989 Los Angeleses) on Ameerika Ühendriikide filminäitleja.
Maria Moier

Maria Moier (sünninimega Protassova; vene keeles Мария Андреевна Протасова-Мойер; 1793–1823) oli Tartus tegutsenud arsti Johann Christian Moieri abikaasa. Maria Moierit peetakse Vassili Žukovski ja Aleksandr Puškini muusaks. Värssromaani "Jevgeni Onegin" kangelanna Tatjana Larina tegelaskujus nägid kaasaegsed Maria Moieri jooni. Maria Moier suri noorena, teise lapse sünnitamise järel. Ta on koos vastsündinuga maetud Raadi kalmistule. Malle Salupere. Kirjanduslukku jäädvustunud tartlanna Maria Moieri (1793-1823) jäädvustajad. Kirjandusloolisi vaatlusi Tartu teljel- Ilmamaa 2012. lk 267-275. Heili Reinart. Imeline ja armastav Tartu arstiproua Maria Moier tekitas kirgi kaaskondlastes ja oli ka Puškini muusa. Postimees, 16.04.2019 Maria Moieri kalm[alaline kõdulink]. raad.tartu.ee Heli Reinart. Unustatud ja unustamatud naised Eesti ajaloost. Vene poeetide muusa Maria Moier. ISBN 9789949669837, Postimees Kirjastus 2020
Noorsepad

Noorsepad ehk Noored Sepad ehk Ülemaaline Noorseppade Liit oli Eesti noorteorganisatsioon 1920-1940. Oli Noorte Kotkaste ja Kodutütarde eelkäijaks. Osa rahvuslikult meelestatud noori skaute eraldus 1920. aastal Eesti Skautide Malevast ja moodustas rahvusliku edendamise noorteorganisatsiooni, eesmärgiga näha skautluses rohkem isamaalisust. Eraldi organisatsiooni loomise põhjust on otsitud ka inimeste vahelistes suhetes. Vastloodud organisatsiooni nimeks võeti Eesti Noorsepad, keda kutsuti ka noorsepad, Noored Sepad jm. "Sepp", kui sõna, sümboliseeris ja märkis toona ka noort tugevat inimest, kes on alati valmis tegema midagi uut ja tarvilikku oma rahvuse ning riigi hüvanguks. Organisatsiooni juhiks sai admiral Johan Pitka. Võimalik, et sellega on seostatav ka liikmete merestiilis vormiriietus ja ka teatav mereline suunitlus. Noorseppade malevad asutati peagi Tartus, Tallinnas, Viljandis, Türil ja mujal üle Eesti. Kutsuti ellu Ülemaaline Noorseppade Liit, mille asukohaks oli Tartu. 20.–21. aprillil 1922 peeti Tallinnas Noorseppade I üleriigiline kongress. Pärast Kaitseliidu koosseisus Noorte Kotkaste organisatsiooni (ja hiljem Kodutütarde) asutamist 1930 läks enamus noorseppi sinna üle. Paljudel lubati esialgu jätkata oma madrusestiilis vormi kandmist, mistõttu on noorseppi sageli ka veel hiljem aetud fotodel segamini merinoorkotkastega. Tallinna Noorseppade Maleva ühes allüksustega ja Maleva Vanematekoguga kanti Haridusministeeriumi Noorsoo Osakonnas peetavasse noorsoo-organisatsioonide registrisse 21. mail 1937. Noorseppade hulka võis kuuluda vaid Eesti kodanik, mis oli erisus skautidega. Kõik organisatsiooni liikmed kuulusid aga ühtlasi Eesti Karskusliitu. Puudus nooremate poiste üksus ja ka eraldi noortejuhi staatus. Noorseppade malev oli poistele ja tüdrukutele ühine, mis oli tollal noorte tegevuses uudne. Tüdrukud ja poisid olid küll eraldi rühmades, kuid väljaspool rühmi toimus tegevus koos. Maleva juhtorganiks oli peakorter, mille moodustasid maleva vanem, maleva pealik, vanematekogu esimees, rühmapealikud, rühmavanemad, maleva lippur ja igast 20-liikmelisest rühmast üks saadik. Noorsepad jagunesid järkudesse: uusik, noorsepp, II järgu noorsepp, I järgu noorsepp, vanem noorsepp. Noorseppadel oli oma hümn, lipp, liputervitus, tervitus ja tseremooniad. Riiklik majanduslik toetus organisatsioonil puudus. Kord kuus ilmus ajakiri Noorsepp. Noored Kotkad Kodutütred Merinoorkotkad https://www.digar.ee/viewer/et/nlib-digar:379928/326831/page/6 RTL 1937, 49
Maja järve ääres

"Maja järve ääres" (inglise keeles "The Lake House") on 2006. aastal valminud Ameerika Ühendriikide mängufilm, mille lavastas režissöör Alejandro Agresti. Peaosi mängivad Keanu Reeves ja Sandra Bullock. Film on uusversioon Lõuna-Korea filmist "II Mare". Maja järve ääres andmekogus IMDb (inglise)
Valga Raadio

Valga Raadio oli Eesti kohalik raadiojaam, mida sai kuulata Valgas sagedusel 92,5 aastatel 1993 kuni 1997. Ruut FM
Margialbum

Margialbum on album, kuhu filatelistid koguvad postmarke. Margialbumi leheküljed Saksamaa markidega Margialbumi leheküljed Ameerika Ühendriikide markidega Margialbumi leheküljed Prantsusmaa markidega Postmarkide kogumine albumisse, viki.filateelia
Sveaborgi sadama peakomandör

Sveaborgi sadama peakomandör (vene keeles главный командир Свеаборгского порта) oli aastatel 1808−1856 Sveaborgi sõjasadama ülem. Peakomandör oli ühtlasi Sveaborgi sõjakuberner. Sveaborgi sadama peakomandöri kui olulise sadama ülema ametikoht loodi Vene-Rootsi sõja ajal, mil Soome alad läksid Venemaa keisririigi koosseisu. Peakomandör oli ühtlasi Sveaborgi sõjakuberneriks. 1856. aastal peakomandöri amet kaotati ja selle asemel seati sisse Soome merejõudude juhataja ametikoht (заведующий морской частью в Финляндии). 1860. aasta reformiga sai Sveaborgist 2. kategooria sadam. Edaspidi oli selle ülemaks sadama komandör. Sadama peakomandör Sveaborgi sadama komandör Биографический словарь. Высшие чины Российской Империи (22.10.1721−2.03.1917). Москва: Б. и., 2017 [1]. Веселаго, Ф. Ф. Aлфавитный указатель 12-ти частей Общаго морского списка. Санкт-Петербург: Типография Морского Министерства, 1900. Lk 130-131 [2]. Главный командир порта saidil imha.ru
Eesti Laul 2021

Eesti Laul 2021 oli kolmeteistkümnes Eesti Laulu võistlus ja 28. Eurovisiooni lauluvõistluse Eesti eelvoor. Poolfinaalid toimusid 18. ja 20. veebruaril, finaal 6. märtsil Saku Suurhallis. Poolfinaali ja finaali õhtujuhtideks olid Tõnis Niinemets ja Grete Kuld. Mõlemas poolfinaalis osales 12 laulu ja mõlemast poolfinaalist pääses 6 laulu finaali, seega osales finaalis kokku 12 laulu. Kokku esitati konkursile 156 laulu, neist 63 eesti- ja 93 võõrkeelset. Üks poolfinaalikoht oli reserveeritud eelmise aasta konkursi võitjale Uku Suvistele, kes pidi Eestit 2020. aasta Eurovisiooni lauluvõistlusel esindama, kuid lauluvõistlus jäi koroonapandeemia tõttu ära. Lugusid sai esitada 1. septembrist 6. novembrini 2020. Poolfinalistid avaldati 11. ja 12. novembril 2020 "Ringvaates". 23 poolfinalisti valis välja 17-liikmeline eelžürii, kuhu kuulusid Bert Prikenfeld, Kaupo Karelson, Jüri Pihel, Jaan Pehk, Anu Varusk, Karl-Erik Taukar, Sten Teppan, Mari-Liis Männik, Ahto Kruusmann, Margus Kamlat, Laura Põldvere, Vaido Pannel, Robert Kõrvits, Rauno Märks, Dmitri Mikrjukov, Andres Aljaste ja Liis Lemsalu. 1. poolfinaal toimus 18. veebruaril 2021 Saku Suurhallis. 2. poolfinaal toimus 20. veebruaril 2021 Saku Suurhallis. Finaal toimus 6. märtsil 2021 Saku Suurhallis. "Tõnis Niinemets otsib Eesti Laulule kaassaatejuhti". 2. november 2020. Vaadatud 22.12.2020. "Eesti Laulu teine saatejuht on Grete Kuld". 31. detsember 2020. Vaadatud 01.01.2021. "Eesti Laul 2021 konkursile esitati 156 laulu". 6. november 2020. Vaadatud 22.12.2020. "Eesti Laul 2021 konkurss on avatud". 1. september 2020. Vaadatud 22.12.2020. "Selgusid kõik Eesti Laul 2021 poolfinalistid". 12. november 2020. Vaadatud 22.12.2020. "Eesti Laul 2021 poolfinaalide esinemisjärjekorrad on selgunud". 12. jaanuar 2021. Vaadatud 12.01.2021. "Eesti Laulu poolfinaalid ja finaal toimuvad Saku Suurhallis". 19. jaanuar 2021. Vaadatud 21.01.2021. "Teleauditooriumi Mõõdikuuring". Kantar Emor. Originaali arhiivikoopia seisuga 17.05.2022. Vaadatud 03.03.2021. Eesti Laulu veebileht
Viapori sadama komandör

Viapori sadama komandör (vene keeles командир Свеаборгского порта) oli aastatel 1860−1917 Viapori sõjasadama ülem. Kuni 1856. aastani oli Viapori sõjasadama ülem sadama peakomandör, seejärel Soome merejõudude juhataja (заведующий морской частью в Финляндии). 1860. aasta reformiga sai Viaporist 2. kategooria sadam ja selle ülemaks nimetati sadama komandör. Viapori sadama peakomandör Биографический словарь. Высшие чины Российской Империи (22.10.1721−2.03.1917). Москва: Б. и., 2017 [1]. Ф. Ф. Веселаго. Aлфавитный указатель 12-ти частей Общаго морского списка. Санкт-Петербург: Типография Морского Министерства, 1900. Lk 130-131 [2] Главный командир порта saidil imha.ru
Jalgpall 1992. aasta suveolümpiamängudel

Jalgpall 1992. aasta suveolümpiamängudel toimus 24. juulisi - 8. augustini Hispaanias Barcelonas. See oli kahekümnes kord, kui jalgpall oli olümpiamängude programmis. Jalgpalliturniiril osaleb 16 rahvuskoondist, kes loositi neljaks nelja meeskonnaga alagrupiks, ning iga alagrupp mängis omavahel. Eelvooru alagrupiturniiri lõpus pääsesid iga alagrupi kaks parimat meeskonda väljalangemisturniirile, alustades veerandfinaalist ja jätkates poolfinaaliga ning kulmineerudes 8. augustil 1992. aastal Camp Nou staadionil kuldmedalimänguga. Teist korda pärast 1984. aastat ei toimunud tegelikul olümpiastaadionil ühtegi jalgpalli olümpiaturniiri mängu. Turniir oli olümpiaajaloos üks halvemini külastatud. Mõnele eelvooru kohtumisele tuli vaid 2000 pealtvaatajat. Alates 1992. aasta suveolümpiamängude jalgpallivõistlustest võisid olümpiamängudel osaleda ka ainult elukutselistest moodustatud meeskonnad, juhul kui meeskonnas pole rohkem kui kolm üle 23-aastast jalgpallurit. Tagasimängu reegel tähistas sellel turniiril oma ametlikku esietendust. Hispaania suutis olümpiamängude võõrustajana taas võita kuldmedalid pärast 1920. aastat. See on seni Euroopa meeskonna viimane võit jalgpalliturniiril. Itaalia v USA Poola v Kuveit USA v Kuveit Itaalia v Poola USA v Poola Itaalia v Kuveit Egiptus v Katar Hispaania v Colombia Colombia v Katar Hispaania v Egiptus Colombia v Egiptus Hispaania v Katar Rootsi v Paraguay Maroko v Lõuna-Korea Rootsi v Maroko Paraguay v Lõuna-Korea Rootsi v Lõuna-Korea Paraguay v Maroko Taani v Mehhiko Ghana v Austraalia Taani v Ghana Mehhiko v Austraalia Taani v Austraalia Mehhiko v Ghana Hispaania v Itaalia Poola v Katar Paraguay v Ghana Rootsi v Austraalia Hispaania v Ghana Poola v Austraalia Austraalia v Ghana Poola v Hispaania Jalgpall olümpiamängudel
Radruż

Radruż (aastatel 1977−1981 Rozdroże, ukraina keeles Радруж) on küla Poolas Podkarpacie vojevoodkonnas Lubaczówi maakonnas Horyniec-Zdrój vallas. Radruż asub Ukraina piiri ääres. https://bdl.stat.gov.pl/api/v1/data/localities/by-unit/061813409032-0602928?var-id=1639616&format=jsonapi, vaadatud 5.10.2022.
Goodi

Goodi (vanaislandi goði) oli germaani rahvastel pealik, kellele kuulus arvatavasti nii ilmalik kui ka vaimulik võim. Väljaspool Islandit on sõna "goodi" teadaolevalt kasutatud kahes Taani ruunitekstis (guþi) ja paaris vanaülemsaksakeelses tekstis (coting). Islandil oli goodi pealik, kelle ülesandeks oli esindada oma mõjuala, goodkonna (goðorð) talunikke Althingil, aidata oma talunikke vahendajana tüliküsimuste lahendamisel ning tagada oma piirkonnas rahu. Goodid kuulusid Althingi seadusandlikku kogusse Lögrétta. Nemad valisid nii Althingi kohtute kui ka kohalike tingide kohtunikud. 10. sajandi keskel oli Islandil 39 goodkonda, kuid nende arv ei olnud püsiv. Kõik Islandi pealikud – jõukad suurmaaomanikud, kelle võimu alla kuulus palju inimesi ja maad – ei olnud goodid, samas leidus ka goodisid, kel ei olnud erilist võimu. Goodi mõju alla kuuluv goodkond ei olnud geograafiliselt määratletud piirkond, pigem oli see komplekt õigusi ja kohustusi. Vabad talupojad otsustasid ise, millist goodit nad toetasid. Kui nad olid oma goodiga rahulolematud, võisid nad asuda toetama mõnda teist goodit maa sama neljandiku sees. Ühele goodile võis kuuluda mitu goodkonda, samuti sai goodkondi pärandada, müüa, kinkida, juurde luua ja ära kaotada. Tegelikult oli talupoegade võimalus ise goodit valida piiratud. Goodiks oli tavaliselt üks oma kandi jõukamatest ja mõjukamatest meestest. Ümbruskonna talupojad sõltusid tema abist ja heast tahtest, ajapikku tekkisid vastastikuste teenete ja kingituste kaudu goodi ja tema talupoegade vahele tihedad sidemed. Goodi ülesannete hulka oli algselt kuulunud paganausu preestrina tegutsemine. Goði on seotud vanaislandi sõnaga goð, jumal. Skandinaavias ei moodustanud paganausu preestrid omaette klassi, vaid usutalitusi viisid läbi pealikud, kelle käes oli ka ilmalik võim. Islandi allikates on goodide usulistest funktsioonidest vähe juttu, arvatavasti oli see amet Islandil algusest peale peamiselt ilmalikku laadi. Vähemalt osa goodidest tegeles siiski ka jumalate teenimisega. Paljud goodid olid kristlased juba enne Islandi ristiusustamist aastal 999 või 1000. Kui 11. sajandi lõpus hakati koguma kirikukümnist, ehitas suurem osa goodidest oma talu juurde kiriku ja lasi end preestriks pühitseda. Nõnda said nad osa kiriku tuludest ja ei pidanud loobuma võimust kiriku kasuks. 12. sajandi lõpus hakkas kirik piiskoppide võimu suurendamiseks tegutsema selle nimel, et goodisid enam preestriteks ei pühitsetaks. Goodi amet kaotati üheskoos goodkondade süsteemiga aastal 1271 Norra kuninga poolt. Jón Viðar Sigurðsson: "Chieftains and Power in the Icelandic Commonwealth". Odense University Press, Odense 1999. "Old Norse-Icelandic Literature and Culture". Edited by Rory McTurk. Blackwell Publishing, Oxford 2005.
Iwkowa

Iwkowa on küla Poolas Väike-Poola vojevoodkonnas Brzesko maakonnas, Iwkowa valla halduskeskus. Iwkowa asub Brzeskost umbes 16,5 km lõunas. Iwkowa on suvituskoht ja teeninduskeskus. https://bdl.stat.gov.pl/api/v1/data/localities/by-unit/011212402062-0820967?var-id=1639616&format=jsonapi, vaadatud 4.10.2022. Iwkowa Encyklopedia PWN. Vaadatud 29. detseembril 2023
Peterburi sadama peakomandör

Peterburi sadama peakomandör (vene keeles главный командир Петербургского порта) oli aastatel 1867−1882 Peterburi sõjasadama ülem. Peterburi sadama peakomandör nimetati ametisse 1867. aastal. Alates 1882. aastast oli sadama ülemaks sadama komandör. Peterburi sadama komandör Sadama peakomandör Веселаго, Ф. Ф. Aлфавитный указатель 12-ти частей Общаго морского списка. Санкт-Петербург: Типография Морского Министерства, 1900. Lk 131 [1].
Hermokrates (dialoog)

"Hermokrates" on üks Platoni dialoogidest, mille olemasolu on hüpoteetiline. Teos on kas lõpetamata või pole siis selle lõpp säilinud. Dialoogi peetakse Platoni hiliste dialoogide hulka kuuluvaks. Tänapäeval arvatakse, et see järgneb "Politeiale," ent "Hermokratesega" terviku moodustava "Timaiose" ja "Kritiase" järel kirjutas Platon veel "Seadused". Gerhard R. Ledgeri teooria kohaselt on "Kritias" Platoni viimane teos, mis jäi poolikuks, kuna Platon suri enne selle lõpetamist ära, seetõttu "Hermokrates" jäigi kirjutamata. Teose tegelased on tõenäoliselt Kritias, Sokrates, Hermokrates ja Timaios Lokrosest ent võib-olla oleks selles mainitud ka neljandat vestluspartnerit, kelle olemasolule "Timaiose" alguses on vihjatud. Tegemist oleks osaga oletatavast triloogiast, mille esimeseks osaks on "Timaios", teiseks osaks aga "Kritias", ent see teos on kas lõpetamata või pole siis selle lõpp säilinud. Triloogia kolmandaks osaks oleks hüpoteetiline "Hermokrates", mille kohta pole aga teada, kas Platon selle ka tõepoolest kirja pani. Dialoogi sisu kohta varasemates dialoogides vihjed puuduvad. On aga eeldatud, et kuna teine osa räägib kunagise merelise suurvõimu Atlantise purustamisest Ateena poolt, siis on kolmas osa mõeldud kujutama ise mereliseks suurvõimuks tõusnud Ateena purustamisest, milles üks juhtrolle oli just nimelt Hermokratesel. Samas on selle sisu kohta teisigi hüpoteese. Nii on oletatud, et dialoogis oleks kirjeldatud ühiskonna tõusmist katastroofist, et aga samal teemal on kirjutatud dialoog "Seadused", siis jäigi Hermokrates kirjutamata. Dialoogi on kasutatud aastal 1992 toodetud arvutimängus Indiana Jones and the Fate of Atlantis, kus dialoogi sisuks on vihjed Atlantise asukohale. Michael Erler: Platon, Basel 2007, S. 272 Gerard R. Ledger: Re-counting Plato, Oxford 1989, lk. 200–205, 208 Eberz, J. (1910). "Die Bestimmung der von Platon entworfenen Trilogie Timaios, Kritias, Hermokrates". Philologus. 69: 40–50. Michael W. Haslam: A Note on Plato’s Unfinished Dialogues. American Journal of Philology 97, 1976, Lk. 336–339. Michael Erler: Platon, Basel 2007, lk. 263 Francis M. Cornford: Plato’s Cosmology, New York/London 1937, lk. 7
Eddad

"Eddadeks" nimetatakse keskaegsel Islandil kirja pandud teoseid "Vanem Edda" ja "Noorem Edda", mis räägivad Skandinaavia mütoloogiast.
Galaktika Vabariik

Galaktiline vabariik on vabariik George Lucase "Star Warsi" filmisaagast.
Pulčēni

Pulčēni on küla (mazciems) Lätis Madona piirkonnas Jumurda vallas. Küla asub valla idaosas merepinnast 200 meetri kõrgusel. Pulčēni jääb valla keskusest Jumurdast 12, endisest piirkonna keskusest Ērgļist 20 ja Riiast 124 kilomeetri kaugusele. Aastal 2002 oli külas 2 elanikku. Aastail 2006-2021 kuulus küla Ērgļi piirkonda. Läti Ruumiandmete Agentuur Vietvārdu datubāze
Markov

Markov, Markova, Markoff (Markof?)on slaavipärane perekonnanimi. nt vk Марков Andrei Markov (1856–1922) matemaatik, vt Markovi ahel, peidetud Markovi mudel jne Andrei Markov (noorem) (1903–1979) matemaatik Vladimir Markov (1871–1897) matemaatik